Isis koki merkittävän takaiskun, kun kurdijohtoiset ja Yhdysvaltojen tukemat SDF-joukot valtasivat tänään järjestöltä Syyriassa viimeisen sen hallitseman maa-alueen.

– Kun pienempi alaryhmä kokee, että emoverkosto on uhattuna, pahimmassa tapauksessa voi käydä niin, että se kokee velvollisuutta mobilisoitua ja tehdä jotain. Toisaalta voi olla, että Isisin heikentyminen vie ryhmältä syyn olla olemassa. Joskus ihmiset kasvavat aikuisiksi ja hylkäävät radikaalimmat aatteensa, sotatieteiden tohtori Antti Paronen sanoo.

Parosen mukaan Isisin tulevaisuuden kannalta eletään nyt tärkeitä hetkiä.

(artikkeli jatkuu alla)

(artikkeli jatkuu alla)

– Elämme eräänlaista vaa'ankielikevättä. Isisin aktiivisuus on laskussa ja momentum on länsimaisten tiedustelu- ja turvallisuuspalvelujen puolella. Nähtäväksi jää, kuinka hyvin ne pystyvät sitä hyödyntämään.